kardosdrur/scandi-wiki huggingface dataset:
Frenkie de Jong

Frenkie de Jong (født 12. maj 1997 i Gorinchen, Holland, er en hollandsk fodboldspiller (midtbane). Han spiller for FC Barcelona i den spanske La Liga. Han spiller også for det Hollandske landshold, som han har repræsenteret siden 2018.

Klubkarriere 
De Jong spillede som ungdomsspiller hos Willem II i Tilburg og blev i 2014 en del af klubbens seniortrup. Han debuterede for klubbens førstehold i Æresdivisionen i maj 2015. I sommeren 2015 solgte Willem II de Jong til Ajax for en pris på én euro, inklusive en aftale om at man ville modtage 10 % af værdien af et fremtidigt salg.

Han startede sin karriere i klubben som en del af andetholdet Jong Ajax og blev desuden i et halvt år sendt tilbage på leje til sin gamle klub, Willem II. Han debuterede for Ajax' førstehold i februar 2017 i et opgør mod Sparta Rotterdam. Han etablerede sig hurtigt som en del af klubbens førstehold og var desuden med i UEFA Europa League finalen 2017, hvor han blev skiftet ind otte minutter før tid i Ajax' nederlag på 2-0 til Manchester United.

De Jong fortsatte sin udvikling og blev i 2019 kåret til "årets unge spiller" i Holland. Han skiftede 1. juli 2019 til FC Barcelona i Spanien for en pris, der blev anslået til ca. 75 millioner euro.

Landshold 
De Jong debuterede for det hollandske landshold 6. september 2018 i en venskabskamp mod Peru.

Titler 
Æresdivisionen
 2019 med Ajax

KNVB Cup
 2019 med Ajax

Copa del rey
 2021 med FC Barcelona

Referencer

Eksterne henvisninger 

Fodboldspillere fra Holland
Fodboldspillere fra Willem II Tilburg
Fodboldspillere fra AFC Ajax
Fodboldspillere fra FC Barcelona
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Karoline Olsen

Karoline Olsen (født 16. juni 1998 i Kristiansand, Norge) er en norsk håndboldspiller, som spiller i Vipers Kristiansand og Norges kvindehåndboldlandshold.

Referencer 

Håndboldspillere fra Norge
Håndboldspillere fra Vipers Kristiansand
Vilde Jonassen

Vilde Jonassen (født 1. september 1992 i Kristiansand, Norge) er en norsk håndboldspiller, som spiller i Vipers Kristiansand og Norges B-kvindehåndboldlandshold.

Referencer 

Håndboldspillere fra Norge
Håndboldspillere fra Vipers Kristiansand
Ragnhild Valle Dahl

Ragnhild Valle Dahl (født 2. januar 1998 i Elnesvågen, Norge) er en norsk håndboldspiller, som spiller i Vipers Kristiansand og Norges kvindehåndboldlandshold.

Referencer 

Håndboldspillere fra Norge
Håndboldspillere fra Vipers Kristiansand
Olga Orozco

Olga Noemí Gugliotta kendt som Olga Orozco (født 17. marts 1920 i Toay i La Pampa, død 15. august 1999 i Buenos Aires) var en argentinsk forfatter. 

Da hun var 16 år flyttede hun med sine forældre til Buenos Aires. 

Hun arbejdede som journalist og skrev under forskellige pseudonymer. Som digter var hun en del af den generation af digtere, der blev betegnet som den "Tredje Fortrop" (Tercera Vanguardia) og havde en surrealistisk stil. I sit virke var hun inspireret af Arthur Rimbaud, Gérard de Nerval, Charles Baudelaire, Czesław Miłosz og Rainer Maria Rilke. 

Hendes arbejder er blevet oversat til flere sprog.

Værker
Desde lejos (1946)
Las muertes (1951)
Los juegos peligrosos (1962)
La oscuridad es otro sol (1967)
Museo salvaje (1974)
Veintinueve poemas (1975)
Cantos a Berenice (1977)
Mutaciones de la realidad (1979)
La noche a la deriva (1984) 
En el revés del cielo (1987)

Priser 
 Primer Premio Municipal de Poesía
 Premio de Honor de la Fundación Argentina 1971
 Gran Premio del Fondo Nacional de las Artes
 Premio Esteban Echeverría
 Gran Premio de Honor de la SADE
 Premio Nacional de Teatro a Pieza Inédita 1972
 Premio Nacional de Poesía 1988
 Láurea de Poesía de la Universidad de Turín
 Premio Gabriela Mistral 
 Premio de Literatura Latinoamericana Juan Rulfo 1998

Referencer

Forfattere fra Argentina
Kvindelige forfattere i det 20. århundrede
María Elena Walsh

María Elena Walsh (født 1. februar 1903 i Ramos Mejía, død 10. januar 1993 i Buenos Aires) var en argentinsk forfatter.

Værker 
 Otoño imperdonable (1947)
 Apenas Viaje (1948)
 Baladas con Ángel (1951)
 Casi Milagro (1958)
 Hecho a Mano (1965)
 Juguemos en el mundo (1971)
 La Sirena y el Capitán - 1974
 Cancionero contra el Mal de Ojo (1976)
 Los Poemas (1982)
 Novios de Antaño(1990)
 Desventuras en el País-Jardín-de-Infantes (1993)
 Hotel Pioho's Palace (2002)
 Fantasmas en el Parque (2008)
 Børnebøger
 La Mona Jacinta (1960)
 La Familia Polillal (1960)
 Tutú Marambá (1960)
 Circo de Bichos (1961)
 Tres Morrongos (1961)
 El Reino del Revés (1965)
 Zoo Loco (1965)
 Cuentopos de Gulubú (1966)
 Dailán Kifki (1966)
 Versos para Cebollitas (1966)
 Versos Folklóricos para Cebollitas (1967)
 Aire Libre (1967)
 Versos Tradicionales para Cebollitas (1967)
 El Diablo Inglés (1970)
 Angelito (1974)
 El País de la Geometría (1974)
 Chaucha y Palito (1977)
 Veo Veo (1984)
 Bisa Vuela (1985)
 Los Glegos (1987)
 La Nube Traicionera (1989)

Referencer 

Forfattere fra Argentina
Det Forenede Kongeriges Adelskalender

Det Forenede Kongeriges Adelskalender/Adelsårbog (På engelsk: The Peerage of The United Kingdom) omfatter de fleste adelstitler oprettet i Det Forenede Kongerige Storbritannien og Irland efter Acts of Union i 1801, hvor bogen erstattede den Storbritanniske adelskalender. Nye medlemmer af højadlen (Peers) blev fortsat oprettet i den Irlandske adelskalender til 1898 (Den sidste var Baroniet af Curzon af Kedleston).

I den britiske adel registreres i fem adelskalendere og er delt i fem grader

 Hertug
 Markis
 Earl
 Viscount
 Baron

Baronets (ridderskaber, som kan blive arvet) *riddere er ikke medlemmer af højadlen (Peer/peerage). 

Et medlem af Højadlen (peer) kan holde to eller flere titler i forskellige adelskalendere; for eksempel, var den 9. hertug af Hamilton (Den Skotlandske Adelskalender) også den 6. hertug Brandon (Den Storbritanniske (og Irlandske) Adelskalender). Antallet af titler i adelskalenderen kan derfor være større (der findes 28 ikke-royale-hertugdømmer delt mellem 25 familier). Næsten halvdelen af de 210 jarledømmer i 1818 blev oprettet i Den Storbritanniske (og Irlandske) Adelskalender (97); de resterende titler blev oprettet i Den Engelske Adelskalender, Den Skotlandske Adelskalender og Den Irlandske Adelskalender (78) og Det Forenede Kongeriges Adelskalender (35). Ligesom de hertugelige familier, holdt flere af disse familier 'dobbelt' jarledømmer.

Hertugerne i Det Forenede Kongeriges Adelskalender

Se også 
 Adelskalendere i Det Forenede Kongerige
 Adelskalender
 Højadlen i Det Forenede Kongerige
 Liste af Hertuger i Storbritannien og Irland

Referencer 

Adel fra Storbritannien
Rap jul

"Rap jul" er en julesang af den danske pop/rockgruppe Shu-bi-dua fra 1973. Det var gruppens tredje single, og den er baseret på "White Christmas". Nummeret blev et hit og toppede som nummer fire på singlehitlisten.

Baggrund 
"Rap jul" er baseret på Bing Crosbys sang "White Christmas" fra 1942, der er skrevet af Irving Berlin. Shu-bi-duas udgave er en dansk undersættelse, som gruppen praktiserede i sin spæde start.

Bandet skrev sangen i september 1973 i Paul Meyendorffs lejlighed på samme aften, hvor de skrev "Stærk tobak".

Teksten handler om en and, som ikke glæder sig til jul, da alle spiser andesteg juleaften. Til sidst i nummeret bliver det afsløret at det er Anders And, som er afsender på sangen.

Udgivelse 
"Rap jul" blev udgivet få uger efter "Stærk tobak" i begyndelsen af december 1973, på trods af at bandets producer, Per Stan, havde sagt, at "Man kan ikke udsende to singler så tæt på hinanden", da det ville ødelægge salget. Gruppen fik dog overtalt ham, da "Rap jul" jo var en julemelodi, mens "Stærk tobak" var et mere traditionelt rocknummer.

Singlen blev udgivet med Shu-bi-duas udgave af "Det kimer nu til julefest" som B-side, der har tekst af N.F.S. Grundtvig i 1817 og melodi af Carl Christian Nicolaj Balle i 1850.

"Rap jul" blev udgivet første gang som en dle af et album i 1978 på albummet Rap jul, der var et julealbum med blandede julesang fra forskellige kunstnere. Shu-bi-duas udgave af "Det kimer nu til julefest" var med på samme album. Den har siden indgået i en lang række blandede julealbums, bl.a. flere fra NOW Music og More Music.

Første gang nummeret blev udgivet pt en Shu-bi-dua-album var i 2001 med julealbummet Rap jul & godt nytår. Nummeret er også inkluderet på Shu-bi-dua 200 (2003). I 2010 blev alle gruppens studiealbummer udgivet i to forskellige samlede bokssæt kaldet Shu-bi-dua 1-9 og Shu-bi-dua 1-18, hvor gruppens første album havde "Rap jul" som bonusnummer.

Spor 
 "Rap Jul" - 3:59
 "Det Kimer Nu Til Julefest" - 2:25

Medvirkende 
 Michael Bundesen: Sang
 Michael Hardinger: Guitar, kor
 Bosse Hall Christensen: trommer
 Jens Tage Nielsen: Klaver, Orgel, el-orgel, Vokal
 Paul Meyendorff: Guitar, Vokal
 Niels Grønbech: Bas

Modtagelse 
Selvom gruppens producer ikke mente, at man kunne udsende to singler så tæt på hinanden, som Shu-bi-dua gjorde, så nåede "Rap" alligevel fjerdepladsen på Tipparaden.

"Stærk tobak", der var udsendt få uger før, nåede ottendepladsen på singlehitlisten.

Referencer 

Litteratur og andre medier

Eksterne henvisninger 
 "Rap jul" på Discogs

Shu-bi-dua-sange
Julesange
Sange fra 1973
Singler fra 1973
Silvina Ocampo

Silvina Inocencia Ocampo Aguirre (født 29. juli 1903 i Buenos Aires, død 14. december 1993 i Buenos Aires), var en argentinsk forfatter.

Værker 
 Viaje Olvidado, 1937
 Espacios métricos, 1942
 Enumeración de la patria, 1942
 Los sonetos del jardín, 1946
 Los que aman, odian, 1946
 Autobiografía de Irene, 1948
 Poemas de amor desesperado, 1949
 Los nombres, 1953
 Los traidores, 1956
 Las invitadas, 1961
 Lo amargo por dulce, 1962
 Los días de la noche, 1970
 Amarillo celeste, 1972
 El cofre volante, 1974
 El tobogán, 1975
 El caballo alado, 1976
 La naranja maravillosa, 1977
 Canto Escolar, 1979
 Árboles de Buenos Aires , 1979
 La continuación y otras páginas, 1981.
 Breve Santoral, 1985
 Y así sucesivamente, 1987
 Cornelia frente al espejo, 1988
 Las reglas del secreto, 1991

Priser 
 Premio Municipal de Poesía, 1945, 1953
 Premio Municipal de Literatura, 1954
 Premio Nacional de Poesía, 1962
 Premio Konex, 1984
 Gran Premio de Honor de la SADE, 1992

Referencer 

Forfattere fra Argentina
Delfina Bunge

Delfina Bunge de Gálvez (født 24. december 1881 i Buenos Aires, død 30. marts 1952 i Alta Gracia), var en argentinsk forfatter, digter og filantropist.  Hun blev født i en familie af jurister og intellektuelle, hendes far var ministeren Octavio Bunge. Hun var gift med forfatteren Manuel Gálvez.

Værker 
 Simplement, 1911
 El Arca de Noé: libro de lectura. Segundo grado, 1916
 Cuentos de Navidad, 1917
 La Nouvelle moisson, 1918
 Poesías, 1920
 Tierras del mar azul, 1920
 El Alma de los niños, 1921
 Las Imágenes del infinito, 1922
 El Tesoro del mundo, 1923
 Oro, incienso y mirra, 1924
 Los Malos tiempos de hoy, 1926
 Escuela: lecturas escolares para tercer grado, 1933
 Hogar, 1933
 Lectura para cuarto grado escolar, 1933
 El Reino de Dios, 1934
 Oro, incienso y mirra, 1935
 La Belleza en la vida cotidiana, 1936
 Lecturas, cuarto grado escolar, Buenos Aires, Cabaut, 1936.
 Iniciación literaria, 1937
 Nociones de religión católica: catecismo único: mi primer libro de religión, [s.l.] : [s.n.], 1938
 Viaje alrededor de mi infancia, 1938
 Dios y yo, 1940
 Catolicismo de Guerra, 1942
 Las Mujeres y la vocación, 1943
 La Vida en los sueños, 1943
 En Torno a León Bloy, 1944
 Cura de estrellas, 1949
 Viaje a rededor de mi infancia, 1956

Referencer 

Forfattere fra Argentina
Sofia af Grækenland

Sofia af Grækenland (også stavet Sophia af Grækenland) kan henvise til flere personer:

 Sophie af Preussen (1870–1932) - gift med kong Konstantin 1. af Grækenland
 Sophie af Grækenland (1914–2001) - gift med prins Christoph af Hessen og efterfølgende med prins Georg Vilhelm af Hannover
 Sofia af Spanien (født 1938) - gift med kong Juan Carlos 1. af Spanien

Se også 
 Sophia
Morten Langebæk

Morten Langebæk (født 12. august 1952) er en dansk sanger, musiker og arkitekt. Han medvirkede i gruppen Tyggegummibanden, og har spillet med på flere af Shu-bi-duas numre samt lavet coverdesign til to af gruppens albums.

Karriere

Musikalsk karriere 
I 1973 var han med til at danne gruppen Tyggegummibanden, som nåede at udgive tre albums, inden de gik i opløsning i 1978.

I 1974 medvirkede han på nummeret "Brutale løg" på Shu-bi-duas debutalbum Shu-bi-dua. Igen i 1982 medvirkede han på et af gruppens numre, nemlig deres engelsk reggae-version af "Vuffeli-vov", kaldet "Dogshit in my garden", som blev udgivet på Shu-bi-dua 9. I 1980 lavede han også albumdesignet til Shu-bi-dua 7, og var efterfølgende lidt med på turne med gruppen, hvor han spillede keyboard. Sammen med Willy Pedersen erstattede han Jens Tage Nielsen. De optrådte bl.a. i programmet Kanal 22 på DR. Ifølge Michael Bundesen og Michael Hardinger var han ikke med i gruppen, men han var "associeret", selvom andre kilder hævder, at han var et "mangeårigt medlem". Han lavede også albumdesignet til gruppens næste album, Shu-bi-dua 8 (1982).

I 1979 skrev Morten Langebæk teksten til nummeret "Det går fremad" for Tøsedrengene. Han var desuden front-vokalist og korsanger på dette nummer og på to andre numre, "Følelser" og "Ind og Ud", som blev udgivet på Tøsedrengene's debutalbum Det går fremad i 1979, før der kom kvinder med i orkesteret.

Langebæk sang baggrundsvokal på Kasper Windings album Swing fra 1983.

I 2010 lavede Langebæk coverdesignet til Seven Thorns album Return to the Past. Han havde også lavet coveret til singlen ""Forest Majesty" der udkom året inden.

Som arkitekt 
Langebæk blev uddannet arkitekt og grafisk designer fra Kunstakademiets Arkitektskole i 1980.

I 1983 arbejdede han for Johan Otto von Spreckelsen og var med på projektet med opførelsen af Grande Arche i bydelen La Défense i Paris. Herefter blev han ansat hos Plan Design A/S i København som grafisk designer og projektleder.

I 1985 blev Langebæk direktør i Christian Bjørn Design A/S. Her udviklede han designprojekter for flere danske virksomheder, og i 1989 modtog han sammen selskabet IG Prisen og ID Prisen, som begge uddeles af Dansk Designråd.

Langebæk blev ansat som administrerende direktør for reklamebureauet Leo Burnett Danmark i 1994.

Diskografi

Med Tyggegummibanden 
 Nu går det løs (1974)
 Fuld Fart Rock 'n' Roll (1976)
 Banden 3 (1977)

Gæstemusiker 
Med shu-bi-dua
 "Brutale løg" (1974) - Clavinet. På albummet Shu-bi-dua 
 "(There Is A) Dogshit In My Garden" (1982) - Orgel. På Shu-bi-dua 9 

Med Tøsedrengene
 "Det går fremad", "Følelser" og "Ind og ud" (1979) - På albummet Det går fremad 

Med Kasper Winding
 Swing (1983) - baggrundsvokal

Referencer

Eksterne henvisninger 
 Morten Langebæk på Discogs

Rockmusikere fra Danmark
Sangskrivere fra Danmark
Arkitekter fra Danmark
De frivillige

De frivillige er en dansk komediefilm fra 2019 instrueret af Frederikke Aspöck.

Medvirkende 
 Jacob Hauberg Lohmann som Markus Føns
 Anders Matthesen som Niels
 Søren Malling som Peter
 Christopher Læssø som Simon
 Anders Brink Madsen som Morten
 Signe Egholm Olsen som Bitten
 Peder Thomas Pedersen som Jakob
 Morten Hebsgaard som Frank
 Finn Nielsen som Richard
 Jesper Groth som Søren

Referencer

Eksterne henvisninger 
 

Spillefilm fra Danmark
Danske film fra 2019
Komediefilm fra Danmark
Andrea Hansen

Andrea Hansen (født 22. maj 2000) er en kvindelig dansk håndboldspiller som til daglig spiller for København Håndbold i Damehåndboldligaen og Danmarks kvindehåndboldlandshold.

Hun fik sin officiel debut på A-landsholdet, ved Golden League-stævnet, den 1. oktober 2020 mod .

Karriere 
Hun fik debut på København Håndbolds første hold i 2017 og forlængede allerede i januar 2018, med yderligere fire sæsoner. Siden 2019/20-sæsonen har hun været klart førstevalg på højre fløjen, hvor hun forinde delte spilletiden med hollandske Debbie Bont.

Hendes første deltagelse ved en U-slutrunde, var i U/17-EM 2017 i Slovakiet, hvor det danske hold blev nummer 6 ved slutrunden. Året efter var hun igen udtaget til U/17-VM 2018 i Polen, men blev igen nummer 6. Året efter skuffelsen i Polen, var hun igen aktuel ved U/19-EM i Győr og om ikke det var nok, blev det danske hold igen nummer 6.

Hun blev i november 2020, udtaget af den nye landstræner Jesper Jensen til den endelige spillertrup ved EM i håndbold 2020 på hjemmebane i Herning. Med holdet, blev hun nummer 4 ved EM-slutrunden.

Referencer

Eksterne henvisninger 
 
 

Håndboldspillere fra Danmark
Håndboldspillere fra København Håndbold
Inuuteq Storch

Inuuteq Storch (født 1989 i Sisimiut, er en grønlandsk fotograf, der arbejder indenfor kunstfotografiet. Han er uddannet på Fotoskolen Fatamorgana i København 2010 - 2011 Fatamorgana, og fra 2015 - 2016 var han på et års ophold på International Center of Photography i New York. Inuuteq Storchs motiver er fra Grønland og det optager ham, at samle fortidens hverdagshistorie sådan, som den blev set og oplevet af grønlænderne. Hans videoinstallation Old Films of the New Tale er blevet vist på film og fotofestivaller i Alaska, Grønland, Danmark og Sverige.

Udgivelser og værker 
 2018 Porcelain Souls, Konnotation
 2019 Flesh, Disko Bay

Udvalgte udstillinger 
 2009 When Nothing Becomes The Key For Everything, Kulturhuset Taseralik, Sisimiut
 2011 Run Away For Mother Earth, Kulturhuset Taseralik, Sisimiut
 2011 Fatamorgana: Husets Cafe, København (gruppeudstilling)
 2012 Run Away For Mother Earth, Katuaq, Nuuk
 2015 Jette Bang i dialog: Fotografisk Center, København (gruppeudstilling)
 2017 Notas Al Futuro, El Pasajero, Bogota, Colombia (gruppeudstilling)
 2017 Pop Up Archive Exhibition, MANA, New Jersey, USA (gruppeudstilling)
 2017 Old Films of The New Tale, Kulturhuset Taseralik, Sisimiut
 2018 Chirts & Cloves, Nuuk Kunstmuseum, Nuuk, (gruppeudstilling)
 2018 Family Matters, NW Gallery Cph, København (gruppeudstilling)
 2018 Porcelain Souls, Festspillene, Harstad, Norway (gruppeudstilling)

Referencer

Kilder og eksterne henvisninger 
 2014 Iben Mondrup: Isit Takunnittut/Øjene ser ser, 6 fotografer fra Grønland, Dacapo Publishing 
 2016 Shift 11, International Center of Photography: Student book of the year 2016

Billedkunstnere fra Grønland
Fotokunstnere
Aimée von Pereira

Aimée von Pereira (født 16. februar 2000) er en kvindelig tysk håndboldspiller som til daglig spiller for Nykøbing Falster Håndboldklub i Kvindehåndboldligaen.

Hun har tidligere spillet for Buxtehuder SV, TSV Bayer 04 Leverkusen, København Håndbold og OGC Nice Côte d'Azur Handball.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Referencer

Eksterne henvisninger 

Håndboldspillere fra Tyskland
Håndboldspillere fra København Håndbold
Morten D.D. Hansen

Morten Dewald Drøgemüller Hansen (født 27. august 1972 i Vejle) er en dansk biolog og museumsinspektør for Naturhistorisk Museum i Aarhus. Han har base på Molslaboratoriet.

Han har blandt andet medvirket i mange naturprogrammer på tv. Seneste i 2020 i konkurrencen 1 døgn, 2 hold, 3 dyr på TV 2 sammen med Sebastian Klein, Bjørli Lehrmann og Vicky Knudsen.

I kategorien “formidling for voksne” blev han ved Naturmødet i 2016 som den første nogensinde, kåret som Danmarks bedste naturformidler.

Han medvirkede i tredje sæson af Bidt, brændt og stukket med Sebastian Klein i 2019.

I 2020 medvirkede han i programserien Giv os naturen tilbage sammen med Frank Erichsen, der omhandlede skabelse af vild natur og biodiversitet.

Bibliografi 
 Fugletræk (2005)
 Naturhistorier fra Nationalpark Mols Bjerge (2009)
 Midt i historierne (2010)
 Insekter i Danmark (2015)

Referencer

Eksterne henvisninger 
 Morten D.D. Hansen hos Altinget.dk
 Morten D.D. Hansen hos Naturhistorisk Museum.
 
 

Personer fra Vejle
Biologer fra Danmark
Faglitterære forfattere fra Danmark
Paulina Uścinowicz

Paulina Uścinowicz (født 16. oktober 1999) er en kvindelig polsk håndboldspiller som til daglig spiller for Fleury Loiret Handball og Polens U/19-kvindehåndboldlandshold.

Referencer 

Håndboldspillere fra Polen
Håndboldspillere fra København Håndbold
Yesterday (film)

Yesterday er en britisk komediefilm fra 2019 instrueret af Danny Boyle.

Medvirkende 
 Himesh Patel som Jack Malik
 Lily James som Ellie Appleton
 Sophia Di Martino som Carol
 Ellise Chappell som Lucy
 Meera Syal som Sheila Malik
 Harry Michell som Nick
 Vincent Franklin som Brian
 Joel Fry som Rocky
 Michael Kiwanuka som Michael Kiwanuka

Eksterne henvisninger 
 

Britiske film fra 2019
Fantasyfilm fra Storbritannien
The Beatles
Film instrueret af Danny Boyle
Engelsksprogede film
1 døgn, 2 hold, 3 dyr

1 døgn, 2 hold, 3 dyr er en dansk serie af tv-programmer, hvor to hold skal finde tre vilde dyr i naturen på ét døgn. De to hold består af Vicky Knudsen, Bjørli Lehrmann, Sebastian Klein og Morten D.D. Hansen. Konceptet er udtænkt af Ulla Hasselbalch fra tv-produktionsselskabet Made by Us, samt Morten D.D. Hansen og Sebastian Klein.

Historie 
Der var fra start kun planlagt ét afsnit af programmet. Det blev sendt 5. december 2017 på TV 2. Derefter fulgte fire afsnit i sommeren 2018. I juni og juli 2019 blev tredje sæsons seks afsnit sendt. Afsnit 10 der blev optaget i Sverige og sendt 15. juli 2019 havde 344.000 seere, hvilket var det elvte mest sete program i Danmark, og det ottende mest sete program på TV 2 i uge 29. I midten af september sammen år blev afsnit 12 sendt, hvor der var fokus på dyr i skoven. Programmerne fra 2019 blev ved awardshowet TV Prisen nomineret i kategorien “Bedste Underholdning”.

Fjerde sæson af programmet havde premiere 4. maj 2020, hvor der på TV 2 Play blev sendt et 16 minutter langt særprogram i anledning af coronaviruspandemien. Her skulle de fire deltagere kæmpe alle mod én, og skulle hver finde ét dyr efter eget valg, med udgangspunkt fra deres private boliger. Morten D.D. vandt afsnittet med sit fund af sanglærke. 30. juni samme år havde sæsonens første af fem ordinære programmer premiere. Programmet havde ifølge Kantar Gallup 403.000 seere, og var det fjerde mest sete program på TV 2 i uge 27.

Programmets femte sæson havde premiere den 22. juni 2021.

Medvirkende 
Dameholdet
 Bjørli Lehrmann
 Vicky Knudsen
 Lene Bech Sanderhoff (vikar for Bjørli i afsnit 10)
 Marianne Graversen (vikar for Bjørli i afsnit 21)
Herreholdet
 Sebastian Klein
 Morten D.D. Hansen

Afsnit 
I hvert afsnit dyster holdene om et, to og tre point. Vinderholdet vinder 20.000 kr. som skal doneres til et naturbevaringsprojekt efter eget valg. Ved uafgjort donerer hvert hold 10.000 kr. Vinderholdet er markeret med (D) for dameholdet og (H) for herrerne.

I de 12 afsnit fra 2017 til 2019 har holdene søgt efter 36 dyr. To gange, i afsnit 4 og 9, havde holdene valgmulighed mellem to dyr. Damerne har fundet 16 dyr, mens herrerne har fundet ét mindre. Fem dyr blev ikke fundet indenfor tidsfristen. Damerne har vundet fem afsnit, herrerne tre, mens fire er endt uafgjort.

Referencer

Eksterne henvisninger 
 1 døgn, 2 hold, 3 dyr  hos TV 2
 

Tv-programmer fra TV 2 Danmark
Etableret i 2017
Danmarks natur